Bharatpur
Store norske leksikon,Geografi,Verdens geografi,Asia,Indias geografi
Bharatpur er en by i India, i delstaten Rajasthan, og ligger 55 kilometer vest for Agra. Byen har omtrent 252 000 innbyggere (2011).
Bharatpur er knutepunkt for trafikk og jernbane, og et viktig handelssenter. Industrien i byen består blant annet av jernbaneverksteder, oljemøller og metallverksteder.Blant byens severdigheter kan nevnes Lohagarh-fortet fra tidlig 1700-tall, kongepalasset, og nasjonalparken Keoladeo. Keoladeo, som ligger sør for byen, står på UNESCOs verdensarvliste, og har et rikt fugleliv, spesielt hegrer.Bharatpur ble grunnlagt i 1733, og var frem til 1947 hovedstad i den tidligere fyrstestaten Bharatpur. Les mer i Store norske leksikon India Indias geografi Rajasthan